บอร์ด ABC อนุมัติออกตั๋วแลกเงินระยะสั้นไม่เกิน 150 ลบ.หวังใช้เป็นทุนหมุนเวียน
บอร์ด ABC อนุมัติออกตั๋วแลกเงินระยะสั้น จำนวนไม่เกิน 150 ลบ.หวังใช้เป็นทุนหมุนเวียน
6 ต.ค. 2559

บริษัท แอสเซท ไบร์ท จำกัด (มหาชน) หรือ ABC ระบุว่า มติที่ประชุมคณะกรรมการบริษัทวานนี้ (5 ต.ค.) ให้ออกและเสนอขายตั๋วแลกเงินระยะสั้น (Bill of Exchange : B/E) จำนวนเงินไม่เกิน 150 ล้านบาท ให้แก่ผู้ลงทุนแบบเฉพาะเจาะจง (Private Placement) และ/ หรือ ผู้ลงทุนสถาบัน และ/ หรือ ผู้ลงทุนรายใหญ่ผ่าน บริษัทหลักทรัพย์ เคทีบี (ประเทศไทย) จำกัด(ในฐานะตัวกลางในการเสนอขาย) ภายใต้วงเงิน ณ ขณะใดขณะหนึ่งไม่เกิน 300 ล้านบาท เพื่อใช้เป็นทุนหมุนเวียนภายในบริษัท โดยมีอายุสูงสุดไม่เกิน 270 วัน นับจากวันที่ออกตั๋วแลกเงินระยะสั้นในแต่ละครั้ง
ส่วนอัตราดอกเบี้ย ขึ้นอยู่กับสภาวะตลาดในขณะที่ออกและเสนอขายตั๋วเงินระยะสั้นในแต่ละครั้ง และได้รับความเห็นชอบจากคณะกรรมการ หรือกรรมการผู้ได้รับมอบอำนาจ